**OZNAM - Vyšetrenie školskej zrelosti**

Milí rodičia, zákonní zástupcovia,

v súčasnej mimoriadnej situácii, ktorá vznikla z dôvodu pandémie koronavírusu Vás informujeme o zmenách ohľadom zápisu detí do 1. ročníka ZŠ a posúdenia školskej spôsobilosti.

Na základe zákona č.56 zo dňa 24.03.2020, ktorým sa dopĺňa zákon 245/2008 bude **zápis do 1. ročníka ZŠ prebiehať v termíne od 15.4. do 30.4.2020 bez účasti detí.**

Odporúča sa elektronická forma.

Pripomíname, že podľa zákona č. 245/2008 Z.z. o výchove a vzdelávaní, §19 každé dieťa, ktoré dovŕši do 31.8. daného kalendárneho roka fyzický vek 6 rokov, musí byť zapísané do 1. ročníka ZŠ.

Ak má rodič pochybnosti o školskej spôsobilosti svojho dieťaťa, môže dieťa absolvovať psychologické vyšetrenie školskej spôsobilosti v našom Centre. Na toto psychologické vyšetrenie svojho dieťaťa môže rodič nahlásiť na našej mail. adrese cpppappiestany@gmail.com  s uvedením nasledovných údajov:

1. Vyšetrenie školskej zrelosti

2. telefónne číslo rodiča

Po obnovení prevádzky nášho zariadenia Vás budeme telefonicky kontaktovať a dohodneme termín na psychologické vyšetrenie.

PhDr. Viera Sakmárová, riaditeľka Centra

tel. číslo: 0911887745

Viac tu: [https://cpppap.webnode.sk/](https://cpppap.webnode.sk/?utm_source=copy&utm_medium=paste&utm_campaign=copypaste&utm_content=https%3A%2F%2Fcpppap.webnode.sk%2F)